|  |  |  |  |
| --- | --- | --- | --- |
|  |  |  |  |
| **И З В Р Ш И Т Е Л** |  |  | **Образец бр.66** |
| **Снежана Андреевска** |  |  |  |
| **именуван за подрачјето** |  |  |  |
| **на Основниот Граѓански суд Скопје** |  |  | **И.бр.261/18** |
| **и Основниот Кривичен суд Скопје**  |  |  |  |
| **Бул. Кузман Јосифовски Питу бр. 28/5-11** |  |  |  |
| **тел.02 2463 026** |  |  |  |

Извршителот Снежана Андреевска од Скопје врз основа на барањето за спроведување на извршување од заложниот доверител Стопанска банка АД Скопје од Скопје со ЕДБ 4030996116744 и седиште на 11 Октомври 7, преку полномошник адвокат Горан Нациќ од Скопје, засновано на извршната исправа Нотарски Акт Договор за залог (Хипотека) ОДУ бр.1008/08 од 29.09.2008 година на Нотар Весна Дончева од Скопје, против должникот – заложен должник Васил Манов од Скопје, со живеалиште на ул.Маршал Тито бр. 10/5, (по информација од МВР ул. Луј Пастер бр.1/1-4), за спроведување на извршување на ден 06.10.2021 година го донесува следниот:

**З А К Л У Ч О К**

**ЗА ТРЕТА УСНА ЈАВНА ПРОДАЖБА**

**(врз основа на членовите 179 став (1), 181 став (1) и 182 став (1) од Законот за извршување)**

СЕ ОПРЕДЕЛУВА ТРЕТА продажба со усно јавно наддавање на недвижноста означена како:

- КП бр. 13485, дел 4, адреса: Луј Пастер, број на зграда 1, намена на згр. преземена при конверзија на податоците од стариот ел.систем: згради во останато стопанство, влез 001, кат ПО, број ДП4, внатрешна површина 15 м2, сопственост на должникот/заложен должник Васил Манов од Скопје опишана во Имотен лист бр.46009 за КО ЦЕНТАР 1, при АКН – Центар за катастар на недвижности Скопје.

Продажбата ќе се одржи на ден 19.11.2021 година во 11:00 часот во просториите на Извршител Снежана Андреевска од Скопје, на адреса бул. Кузман Јосифовски Питу бр.28/5-11 во Скопје.

Почетната вредност на недвижноста, утврдена со заклучок на извршителот од 30.09.2020 година, а по предлог на доверителот е определена за третото јавно надддавање и истата изнесува 18.000,00 ЕВРА во денарска противвредност според средниот курс на НБРСМ на денот на продажбата, под која недвижноста не може да се продаде на третото јавно наддавање.

Недвижноста е оптоварена со следните товари и службености - хипотека во корист на заложниот доверител Стопанска Банка АД Скопје и налози за извршување.

Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето на зградата односно станот.

На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност на недвижноста.

Уплатата на паричните средства на име гаранција се врши на жиро сметката од извршителот со бр. 210065586400209 која се води кај НЛБ Банка АД Скопје и даночен број МК5032010500238.

Данокот на промет на недвижности и други трошоци во врска со пренос на правото на сопственост паѓаат на товар на купувачот.

На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач - купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во следните средства за јавно информирање – дневен весник Нова Македонија и електронски на веб страницата на Комората.

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

 И З В Р Ш И Т Е Л

|  |  |
| --- | --- |
|  | Снежана Андреевска |

Д.-на: - заложниот должник

 - заложен доверител

 - извршител Христо Јованов

 - извршител Павел Томашевски

 - Град Скопје – Одделение за даноци и други јавни давачки

 - МФ-УЈП - Регионална дирекција Скопје

**Правна поука**: Против овој заклучок може да се поднесе приговор до Основниот суд на територијата каде што ќе се спроведува извршувањето согласно одредбите на член 86 од Законот за извршување.